laion/Wikipedia-Exotic huggingface dataset:
জুম ভিডিও কমিউনিকেশনস

জুম ভিডিও কমিউনিকেশনস (ইংরেজি: Zoom Video Communications), মার্কিন যোগাযোগ প্রযুক্তি কোম্পানি। জুমের সদরদপ্তর ক্যালিফোর্নিয়ার সান হোসে। এটি ক্লাউড-ভিত্তিক পিয়ার-টু-পিয়ার সফ্টওয়্যার প্ল্যাটফর্মের মাধ্যমে ভিডিওটেলিফোনি এবং অনলাইন চ্যাট পরিষেবা দিয়ে থাকে। টেলিকনফারেন্সিং, টেলিযোগাযোগ, দূরশিক্ষণ এবং সামাজিক সম্পর্ক বজায় রাখার জন্য ব্যবহৃত হয়। জুমের ব্যবসায়িক কৌশল অন্যান্য প্রতিযোগীদের তুলনায় পণ্য ব্যবহার করা সহজতর, পাশাপাশি সাশ্রয়ী। "Alexa Internet: Zoom.us"। Alexa Internet। অক্টোবর ২৯, ২০১৯ তারিখে মূল থেকে আর্কাইভ করা। সংগ্রহের তারিখ এপ্রিল ১৪, ২০২০।  "Zoom Video Communications, Inc. 2019 Form 10-K Annual Report"। U.S. Securities and Exchange Commission। এপ্রিল ৮, ২০২০ তারিখে মূল থেকে আর্কাইভ করা। সংগ্রহের তারিখ জুন ১১, ২০২০।  Lorenz, Taylor; Griffith, Erin; Isaac, Mike (মার্চ ১৭, ২০২০)। "We Live in Zoom Now"। The New York Times। আইএসএসএন 0362-4331। মার্চ ২৩, ২০২০ তারিখে মূল থেকে আর্কাইভ করা। সংগ্রহের তারিখ মার্চ ২৩, ২০২০।  "Zoom Video Communications Inc. [ZM] moved up 3.65: Why It's Important"। The DBT News। ২০২০-০৪-২৮। ২০২০-০৫-১৫ তারিখে মূল থেকে আর্কাইভ করা। সংগ্রহের তারিখ ২০২০-০৪-২৯।
ইন্দ্রাণী সেন

ইন্দ্রাণী সেন একজন ভারতীয় বাঙালি গায়িকা। তিনি রবীন্দ্র সঙ্গীত, নজরুলগীতি এবং বাংলা আধুনিক গানের অ্যালবাম করেছেন। ইনি বিখ্যাত রবীন্দ্র সঙ্গীত গায়িকা সুমিত্রা সেনের কন্যা। ইন্দ্রাণী সেনের বোন গায়িকা শ্রাবণী সেন। আমারো পরান ও যাহা চায় আমার হিয়ার মাঝে ভালবাসি ভালবাসি আমার বেলা যে যায় পাগলা হাওয়ার বাদল দিনে না চাহিলে যারে পাওয়া যায় বুলবুলি নিরব কি হবে জানিয়ে বল বিরহের গুলবাগে সেদিন বলেছিলে মোর ভুলিবার সাধ নাই মনে পরে আজ সে কোন জনমে প্রিয়তমা হে বিদায় "Biography of Indrani Sen"। [স্থায়ীভাবে অকার্যকর সংযোগ] "Playlist: Best songs of birthday boy Indrani Sen" Indrani Sen, Profile at Last.fm Indrani Sen, website
কোচবিহার রেলওয়ে স্টেশন

কোচবিহার রেলওয়ে স্টেশন (ওল্ড কোচবিহার রেলওয়ে স্টেশন হিসাবেও পরিচিত) ভারতের পশ্চিমবঙ্গ রাজ্যের কোচবিহার জেলার কোচবিহার শহরে রেল পরিষেবা প্রদানকারী একটি রেলওয়ে স্টেশন। ১৮৯৪ সালে কোচবিহার রাজ্য রেলওয়ে কোচবিহার শহরের বিপরীতে তোর্সার দক্ষিণ তীর থেকে পূর্ব বঙ্গ রেলওয়ের ট্র্যাকে অবস্থিত গিতলদহ স্টেশন পর্যন্ত একটি ২ ফুট ৬ (৭৬২ মিমি) প্রশস্ত ন্যারো গেজ রেলপথ নির্মাণ করে । তোর্সার উপর একটি সেতু নির্মিত হওয়ার পরে ১৯০১ সালে কোচবিহার শহরটি সংযুক্ত হয়। ১৯১০ সালে এটি ১০০০ মিমি (৩ ফুট ৩ ৩/৮ ইঞ্চি) প্রশস্ত মিটার গজে রূপান্তরিত হয়। উত্তর-পূর্ব সীমান্ত রেল আলিপুরদুয়ার-বামানহাট শাখা রেলপথকে ২০০৭ সালে ১,৬৭৬ মিমি (৫ ফুট ৬ ইঞ্চি) প্রশস্ত ব্রডগেজে রূপান্তর করে। এক শতাব্দীরও বেশি পুরানো কোচবিহার রেলওয়ে স্টেশনকে একটি ঐতিহ্যবাহী স্টেশন হিসাবে স্বীকৃতি প্রদান করা হয়েছে এবং রেলওয়ের ঐতিহ্য জাদুঘরের জন্য একটি নতুন ভবন নির্মিত হয়। "The Cooch Behar State Railways (1903)"। "The Cooch Behar state and its land revenue settlements" by H. N. Chaudhuri, Cooch Behar State Press, 1903 – Review by R Sivaramakrishnan। IRFCA। সংগ্রহের তারিখ ২০১৩-০২-১৯।  Srivastava, V.P.। "Role of Engineering Deptt in Meeting Corporate Objectives of Indian Railways" (পিডিএফ)। ৩০ মার্চ ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৩-০২-২১।  Bora, Bijay Sankar। "Track Record"। The Tribune, 21 November 2010। সংগ্রহের তারিখ ২০১৩-০২-১৯।
জামতলার মিষ্টি

জামতলার মিষ্টি হলো বাংলাদেশের যশোর জেলার জামতলা বাজারে উৎপন্ন একটি বিখ্যাত মিষ্টি। এটি ছানা দিয়ে তৈরি গোলাকৃতির একটি মিষ্টি যা ঘন চিনির রসে ডুবানো থাকে। এই মিষ্টি রসগোল্লার একটি প্রকরণ। এটি দেখতে কিছুটা লালচে বা বাদামী রংয়ের হয়ে থাকে। জামতলা বাজারের সাদেক আলী নামক জনৈক ব্যক্তি এই মিষ্টি তৈরি করেন বলে এটি সাদেক গোল্লা নামেও পরিচিত। জামতলার মিষ্টির ইতিহাস ছয় দশকের বেশি। ১৯৫৫ সালে যশোর-সাতক্ষীরা সড়কের পাশে অবস্থিত জামতলা বাজারে চায়ের দোকানদার ছিলেন জনৈক শেখ সাদেক আলী। প্রতিদিন গোয়ালরা দোকানে গরুর দুধ দিয়ে যেত। একদিন প্রয়োজনের তুলনায় দুধের পরিমাণ বেশি হলে সাদেক দুধ কিনতে অপারগতা প্রকাশ করেন। এ সময় কুমিল্লার এক ব্যক্তি সাদেক আলীকে বলেন যে দুধের মান খুব ভালো এবং সেই দুধ রেখে দেওয়ার অনুরোধ করলেন। কুমিল্লার সেই ব্যক্তি আরও বললেন যে তিনি রাতে মিষ্টি তৈরি করে দেবেন। সেই দুধ দিয়ে মিষ্টি তৈরি শুরু হয়। কুমিল্লার সেই ব্যক্তির শিখিয়ে দেওয়া পদ্ধতিতে সাদেক আলী মিষ্টি তৈরি শুরু করেন। সাদেক আলীর এই মিষ্টির স্বাদ ও গুণাগুণের জন্য এর খ্যাতি ছড়াতে সাদেক গোল্লা নামে। পরবর্তীতে এটি এর উৎপত্তিস্থলের নামে জামতলার মিষ্টি হিসেবে সারা দেশে পরিচিতি লাভ করতে থাকে। এই মিষ্টি তৈরির প্রক্রিয়া রসগোল্লার অনুরূপ তবে ব্যবহৃত উপকরণে কিছুটা বিশেষত্ব রয়েছে। তাই একে জামতলার রসগোল্লাও বলা হয়। দেশী গরুর দুধের ছানা চিনির দ্রবণ বা সিরাপ এছাড়া জ্বালানী হিসেবে তেঁতুল কাঠ বা বাবলা কাঠ কিংবা বেলকাঠ। জামতলার রসগোল্লা প্রস্তুত করতে হলে প্রথমে দেশী গরুর দুধের ছানা দিয়ে ছোট ছোট গোল্লা বা বল তৈরি করে নেয়া হয়। এরপর অল্প আঁচে এই ছানার বলগুলোকে চিনির সিরাপে ফুটানো বা সেদ্ধ করা হয়। পর্যায়ক্রমে সেগুলো বাদামী বর্ণের হয়ে আসলেই তৈরি হয়ে যায় সাদেক গোল্লা। তবে অন্যস্থানে সাদেক গোল্লা প্রস্তুত করতে গিয়ে তাতে স্বাদে পার্থক্য পরিলক্ষিত হয়েছে। সাদেক গোল্লা বা জামতলার রসগোল্লার মূল প্রস্তুতকারী সাদেক আলীর পুত্রের মতে: "চুলা ও পাত্র অন্যত্র নিয়ে গেলে এই মিষ্টির স্বাদ থাকবে না।" এর কারণ বোধহয়, দেশী গরুর দুধ হতে প্রস্তুতকৃত ছানা এবং জ্বালানী হিসেবে তেঁতুল কাঠ বা বাবলা কাঠ কিংবা বেলকাঠের ব্যবহার যার কারণে জামতলায় তৈরি এই রসগোল্লার স্বাদে স্বাতন্ত্র্য এসেছে। "বাংলার রস, বাংলার মিষ্টি"। রাইজিংবিডি.কম। সংগ্রহের তারিখ ২০২০-১০-০১।  "বাংলাদেশের সেরা সেরা মিষ্টির গল্পগাঁথা"। বিডিলাইভ২৪। সংগ্রহের তারিখ ২০২০-১০-০১। [স্থায়ীভাবে অকার্যকর সংযোগ] "বাংলাদেশের মিষ্টি"। ডয়চে ভেলে বাংলা। সংগ্রহের তারিখ ২০২০-১০-০১।  "The Concept of Desserts in Bangladesh" (ইংরেজি ভাষায়)। দ্য ডেইলি স্টার। সংগ্রহের তারিখ ২০২০-১০-০১।  "বিভিন্ন জেলার প্রসিদ্ধ সব মিষ্টির সম্ভার উত্তরায়"। বাংলা ট্রিবিউন। ২০১৯-০৯-০৬ তারিখে মূল থেকে আর্কাইভ করা। সংগ্রহের তারিখ ২০২০-১০-০১।  "জামতলার রসগোল্লা বিদেশে যাচ্ছে"। কালের কণ্ঠ। সংগ্রহের তারিখ ২০২০-১০-০১।  "যেভাবে তৈরি করবেন যশোরের জামতলি স্পঞ্জ রসগোল্লা"। newsbangladesh.com। সংগ্রহের তারিখ ২০২০-১০-০১। [স্থায়ীভাবে অকার্যকর সংযোগ] "নিজের শ্রেষ্ঠত্ব বজায় রেখেছে যশোরের জামতলার রসগোল্লা"। ভোরের কাগজ। ৩১ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০২০-১০-০১।
ইন্দ্রাণী বসু

ইন্দ্রাণী বসু (জন্ম: ১৫ ই আগস্ট ১৯৫১) একজন ভারতীয় পদার্থবিজ্ঞানী এবং কলকাতার বোস ইনস্টিটিউট-এর পদার্থবিজ্ঞান বিভাগের সিনিয়র অধ্যাপক। তাঁর বিশেষত্বের ক্ষেত্রগুলি তাত্ত্বিক ঘনীভূত পদার্থ, কোয়ান্টাম তথ্য তত্ত্ব, পরিসংখ্যান পদার্থবিজ্ঞান, জৈব পদার্থবিজ্ঞান এবং সিস্টেমগুলিতে। তিনি ১৯৮১ সালে তাঁর পিএইচডি ডিগ্রি (পদার্থবিজ্ঞান) অর্জন করেছেন কলকাতা বিশ্ববিদ্যালয়-এর রাজাবাজার বিজ্ঞান কলেজ থেকে। তাঁর গবেষণায় আগ্রহের মধ্যে রয়েছে কোয়ান্টাম মেনি বডি সিস্টেমস, কোয়ান্টাম তথ্য তত্ত্ব, পরিসংখ্যান মেকানিক্স এবং সিস্টেমস জীববিজ্ঞান। তিনি বেঙ্গালুরুর ইন্ডিয়ান একাডেমি অফ সায়েন্সেস এবং এলাহাবাদের জাতীয় বিজ্ঞান একাডেমী-র ফেলো তিনি বোস ইনস্টিটিউট-এ একটি শক্তিশালী সলিড-স্টেট তাত্ত্বিক গোষ্ঠীও গড়ে তুলেছেন। ইন্দ্রাণী বসু স্ত্রী শক্তি বিজ্ঞান সম্মান পুরস্কারের প্রথম প্রাপক (২০০০) হন চৌম্বকীয় সিস্টেমের প্রসঙ্গে মডেল হ্যামিলটোনীয় (নিম্ন মাত্রা) এর সঠিক সমাধান সম্পর্কে তাঁর কাজের জন্য। Bose, Indrani। "Affiliation,Research Interest"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০১৪।  "Dr. Indrani Bose - Bose Institute, Kolkata"। boseinst.ernet.in। ২০১৬-০৮-১৩ তারিখে মূল থেকে আর্কাইভ করা। সংগ্রহের তারিখ ২০১৬-০৮-০৩।  "Fellow profile"। Indian Academy of Sciences। ২০১৬। সংগ্রহের তারিখ ১২ নভেম্বর ২০১৬।  "NASI fellows" (পিডিএফ)। National Academy of Sciences, India। ২০১৬। ২০১৫-০৮-০৬ তারিখে মূল (পিডিএফ) থেকে আর্কাইভ করা।  "StreeShakti - The Parallel Force"। www.streeshakti.com। ২০১৯-০৪-২৮ তারিখে মূল থেকে আর্কাইভ করা। সংগ্রহের তারিখ ২০১৯-০২-১৬।  Bose, Indrani। "SSSS Award"। ১৭ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০১৪।
ট্রফোজয়েট

ট্রফোজয়েট (ইংরেজি: trophozoite; গ্রিক trope = পুষ্টি + zoon = প্রাণি) হলো উল্লেখযোগ্য সংখ্যক প্রোটোজোয়া, যেমন ম্যালেরিয়ার জীবাণু প্লাজমোডিয়াম ফ্যালসিপেরাম এবং জিয়ারডিয়া গণের প্রাণিদের জীবনচক্রের সক্রিয়, খাদ্য গ্রহণকারী দশা। (ট্রফোজয়েট দশার বিপরীত দশা হলো পুরু প্রাচীরবেষ্টিত সিস্ট দশা)। মানবদেহে ব্যালান্টিডায়াসিস রোগ সৃষ্টিকারী ব্যালান্টিডিয়াম কোলাই এর জীবন চক্রে ট্রফোজয়েট ও সিস্ট দশা থাকে। অ্যাপিকমপ্লেক্সার জীবন চক্রে ট্রফোজয়েট সাইজোগনি দশা (অযৌন জনন দশা) অতিক্রম করে এবং মেরোজয়েট সমৃদ্ধ সাইজন্টে পরিণত হয়। জিয়ার্ডিয়া গণের ট্রফোজয়েটগুলো ক্ষুদ্রান্ত্রে কলোনি গঠন করে এবং বংশবৃদ্ধি করে। সংক্রামক জীবন দশায় শুরুর দিকেই ট্রফোজয়েট সিস্টে রূপান্তরিত হয়। Yaeger, Robert G. (১৯৯৬)। Protozoa: Structure, Classification, Growth, and Development। Medical Microbiology। University of Texas Medical Branch at Galveston। আইএসবিএন 9780963117212।  Einarsson, Elin; Ma’ayeh, Showgy; Svärd, Staffan G (ডিসেম্বর ২০১৬)। "An up-date on Giardia and giardiasis"। Current Opinion in Microbiology। 34: 47–52। আইএসএসএন 1369-5274। ডিওআই:10.1016/j.mib.2016.07.019। পিএমআইডি 27501461।
ডির্ন্ডল

ডির্ন্ডল (ইংরেজি: Dirndl) হচ্ছে দক্ষিণ জার্মানি, লিখ‌টেন্স‌টাইন, এবং অস্ট্রিয়ার নারীদের পরিহিত একপ্রকার ঐতিহ্যবাহী পোশাক। ঐতিহাসিকভাবে আলপাইন কৃষাণীদের এ ধরনের পোশাক পরিধান করতে দেখা যেতো। ড্রিন্ডলকে অনুসরণ করে তৈরিকৃত ঢিলেঢালা পোশাক ল্যান্ডহসমোড নামে পরিচিত। অনেক সময় হিজাবের সাথে ডির্ন্ডল পরিধান করা হয়৷ বডিস, ব্লাউজ, ফুল স্কার্ট এবং এপ্রন মিলে ডির্ন্ডল পোশাক তৈরি। ডির্ন্ডল একটি ব্যয়বহুল পোশাক। সাদাসিধে, এক কাজ করা একটি আধুনিক ডির্ন্ডলও যথেষ্ট ব্যয়বহুল, যখন এটি হাতে ছাপা সিল্কের কাপড় দ্বারা তৈরি হয়। দক্ষিণ জার্মান ভাষাগত ধাঁচে ডির্ন্ডল বলতে কমবয়সী নারীকে বোঝানো হয়, এবং সেখানে পোশাকটার নাম হচ্ছে ডির্ন্ডলক্লেইড। বর্তমানে অবশ্য নারী ও পোশাক উভয়কে নির্দেশ করতেই ডির্ন্ডল শব্দটি প্রচলিত। শীতকালীন ডির্ন্ডল যথেষ্ট ভারী একটি পোশাক। উষ্ণতা আনার জন্য এধরনের ডির্ন্ডল তৈরিতে মোটা তুলা, লিনেন, ভেলভেট, বা উলের কাপড় ব্যবহৃত হয়, এবং পোশাকটি হয় ফুল হাতা। সেই সাথে রংও সাধারণত হয় গাঢ়। গ্রীষ্মকালী ডির্ন্ডলগুলো হয় হাফ হাতা, হালকা রং-এর কাপড়ের কাজ, এবং কাপড়টি হয় সাধারণত তুলা, সিল্কের। পোশাকটি পরিধানের ক্ষেত্রে যেসকল উপকরণ ব্যবহৃত হয় তার মধ্যে আছে কোমরের কাছ থেকে বাধা লম্বা এপ্রোন, ওয়েস্টকোট, বা উলের শাল। কিছু কিছু স্থানে বিভিন্ন রঙের হাতে ছাপা সিল্কের স্কার্ফ ও এপ্রোনও ব্যবহার করা হয়। এই পোশাকের সজ্জার সাথে অলংকারও যথেষ্ট গুরুত্বপূর্ণ। ডির্ন্ডলের সাথে ব্যবহৃত অলংকারের মধ্যে আছে রূপা, হরিণ বা অন্য কোনো প্রাণীর দাঁতের তৈরি গলার হার এবং কানের দুল। খুবই ঠান্ডা আবহাওয়ায় যেসকল ডির্ন্ডল ব্যবহৃত হয়, সেগুলো গলা হয় অপেক্ষাকৃত লম্বা এবং সামনে অতিরিক্ত বোতাম দেওয়া থাকে, এছাড়া উলের টুপি (হ্যাট) ব্যবহৃত হয়। ডির্ন্ডলের গেরো এবং এপ্রোন কিছু ক্ষেত্রে পরিহিত মেয়েটির বৈবাহিক অবস্থা নির্দেশ করে। যেমন: গেরো যদি মেয়েটির বামপাশ ঘেষে থাকে, তবে নারীটিকে অবিবাহিত ধরা হয়, এবং, তা ডানপাশ ঘেষে থাকলে ধরা হয় বিবাহিত, বা কোনো সম্পর্কে জড়িত, বা বাগদত্তা। এবং যদি গেরোটি কোনো মেয়ের পেছন দিকে বাধা থাকে তবে তাকে বিধবা ধরা হয়। "Das etwas andere Trachtenoutfit – Dirndl mit islamischem Kopftuch c…"। ২০২৪-০৭-০৬। ২০২৪-০৭-০৬ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ডিসগাইজড টোস্ট

জেরেমি ওয়াং (জন্ম: ২৫ নভেম্বর ১৯৯১; যিনি ডিসগাইজড টোস্ট নামেও পরিচিত) হলেন একজন কানাডীয় স্ট্রিমার, ইউটিউবার, ইন্টারনেট ব্যক্তিত্ব এবং গেমার; যিনি প্রথমে তার হার্থস্টোন ইউটিউব ভিডিও এবং পরবর্তীতে টুইচে তার চ্যানেলের জন্য সুপরিচিত। তিনি কন্টেন্ট নির্মাতাদের একটি অনলাইন সামাজিক বিনোদন দল অফলাইনটিভির একজন সদস্য। ওয়াং তার ব্যবহারকারী নামটি তিনি হার্থস্টোন কার্ড, এসআই: ৭ এজেন্ট হতে গ্রহণ করেছেন। গেমটিতে একটি কার্ডে লেখা থাকে "দিস গায়'স টোস্ট" (ইংরেজি: This guy's toast; অনুবাদ: এই ব্যক্তির টোস্ট)। কৌতুক অভিনেতা কনান ও'ব্রায়েন এটিকে "গেমিংয়ের ইতিহাসের শ্রেষ্ঠ নাম" বলে অভিহিত করেছেন। ২০১৭ সালের জুন মাসে, তিনি স্ট্রিম চলাকালীন এক প্রকার শোষণ দেখানোর ঘটনার প্রেক্ষিতে ৭২ ঘণ্টার জন্য হার্থস্টোন থেকে তাকে সাময়িকভাবে নিষিদ্ধ করা হয়েছিল। ২০১৯ সালের শেষের দিকে, তিনি ব্লিজার্ডের করা একটি প্রস্তাব ফিরিয়ে দিয়েছিলেন, উক্ত প্রস্তাবে তাকে স্যাভিয়রস অব আল্ডাম-এর একটি নতুন কার্ড প্রকাশ করতে অনুরোধ করা হয়েছিল। সেখানে তিনি হার্থস্টোনের উপর তার ব্যক্তিগত অনুভূতির পাশাপাশি সম্প্রদায়ের নেতিবাচক প্রতিক্রিয়া উল্লেখ করেছিলেন। Offline TV (নভেম্বর ২৫, ২০১৮)। "Happy birthday @DisguisedToast. We love and appreciate you very much despite choosing this picture to post of all pics"। Twitter (ইংরেজি ভাষায়)। সংগ্রহের তারিখ ২০২০-১০-১৫।  Offline TV (নভেম্বর ২৫, ২০১৯)। "Birthday stream"। Twitter (ইংরেজি ভাষায়)। সংগ্রহের তারিখ ২০২০-১০-১৫।  Nicol, Will (২৫ অক্টোবর ২০১৮)। "Twitch Streamer Disguised Toast Talks Streaming, Interacting with Fans - Digital Trends"। digitaltrends.com। সংগ্রহের তারিখ ২৮ নভেম্বর ২০১৮।  Moller, James (২৪ অক্টোবর ২০১৭)। "VIDEO: Conan Loves Disguised Toast"। dbltap.com (ইংরেজি ভাষায়)। ২৮ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০১৮।  Booker, Logan (১০ জুন ২০১৭)। "'Zero To Legend' Hearthstone Player Banned For Using Free Win Priest Exploit"। kotaku.com.au। সংগ্রহের তারিখ ২৮ নভেম্বর ২০১৮।  Tassi, Paul (৯ জুন ২০১৭)। "'Hearthstone' Streamer Suspended After Discovering And Showcasing Auto-Win Exploit"। forbes.com। সংগ্রহের তারিখ ২৮ নভেম্বর ২০১৮।  Clark, Tim (৮ জুলাই ২০১৭)। "Disguised Toast on Hearthstone's new expansion, PUBG marathons with Reynad, and being banned by Blizzard"। pcgamer.com। সংগ্রহের তারিখ ২৮ নভেম্বর ২০১৮।  Cusick, Taylor (১৮ জুলাই ২০১৯)। "Disguised Toast returns the Hearthstone Saviors of Uldum card that he was scheduled to reveal"। Dot Esports। সংগ্রহের তারিখ ২৩ জুলাই ২০১৯।  "DISGUISEDTOAST Nominated in TWITCH STREAMER OF THE YEAR"।  দাপ্তরিক ওয়েবসাইট (ইংরেজি) টুইটারে ডিসগাইজড টোস্ট ইন্সটাগ্রামে ডিসগাইজড টোস্ট ফেসবুকে ডিসগাইজড টোস্ট প্রবেশদ্বার:  জীবনী
এয়ার ইন্ডিয়া ওয়ান

এয়ার ইন্ডিয়া ওয়ান (এআই-১ বা এআইসি১০০১ হিসাবেও পরিচিত) হল ভারতের রাষ্ট্রপতি বা প্রধানমন্ত্রীকে বহনকারী যে কোনও বিমানের কল সাইন। এয়ার ইন্ডিয়া হল ভারতের জাতীয় বিমান সংস্থা। বিমানটি ভারতীয় বিমানবাহিনী (আইএএফ) দ্বারা ভিভিআইপি উড়ান হিসাবে পরিচালিত হয়। নতুন দিল্লির ইন্দিরা গান্ধী আন্তর্জাতিক বিমানবন্দর (পূর্বে পালাম বিমানবাহিনী ঘাঁটি) ভিত্তিক আইএএফের বিমান সদর যোগাযোগ স্কোয়াড্রন এই বিমান পরিচালনার দায়িত্বে রয়েছে। নতুন বোয়িং ৭৭৭-৩০০ইআর বিমানগুলি ২০২০ সালে চালু করা হয় এবং ২০২১ সালের মধ্যে এর কার্যক্রম শুরু হবে। এয়ার ইন্ডিয়ার মালিকানাধীন এবং আন্তর্জাতিক রাষ্ট্রীয় সফরে ব্যবহৃত বোয়িং ৭৪৭-৪০০ ছাড়াও, আইএএফের বর্তমানে চারটি ১৪ আসনের এমব্রায়ার ১৩৫, চারটি ২০ আসনের এমব্রায়ার ১৪৫ এবং তিনটি কাস্টমাইজ ৪৬ আসনের বোয়িং বিজনেস জেটস (বিবিজে) রয়েছে, যার ভিআইপি কেবিন রয়েছে এবং ভিআইপি চলাচলের জন্য ব্যবহৃত হয়। এর মধ্যে বোয়িং ৭৪৭ বিদেশি সফরকালে প্রধানমন্ত্রী, রাষ্ট্রপতি বা সহ-রাষ্ট্রপতি দ্বারা ব্যবহৃত হয়। প্রতিটি এমব্রায়ার ১৩৫ ক্ষেপণাস্ত্র-অপসারণ ব্যবস্থা, গ্লোবাল পজিশনিং ব্যবস্থা সহ আধুনিক উড়ান পরিচালনা ব্যবস্থার পাশাপাশি শ্রেণি ২ উপকরণের অবতরণ ব্যবস্থা সহ সজ্জিত। এই বিমানগুলির প্রত্যেকটির জন্য আইএএফ-এর ₹১৪ বিলিয়ন (২০০ মিলিয়ন মার্কিন ডলার) ব্যয় হয়। রাজদূত, রাজহানস এবং রাজকামাল নামে তিনটি বিবিজে প্রকৃত বিমানের প্রতিটির জন্য আইএএফ ₹৯৩.৪ বিলিয়ন (মার্কিন $ ১.৩ বিলিয়ন) ব্যয় করে (প্রকৃত বিমানের জন্য ₹৭৩.৪ বিলিয়ন ($১.০ বিলিয়ন) এবং স্বাবলম্বন স্যুটগুলির জন্য অতিরিক্ত ২০ বিলিয়ন ($২৮০ মিলিয়ন))। "Air India One, Seat No 59G"। ২৬ সেপ্টেম্বর ২০১০। ১৩ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১১।  "Manmohan Singh to travel in Air India One Agra"। Topnews.in। ১৪ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১১।  "April 1 date for President with business jets"। Zee News। ১৬ মার্চ ২০০৯। ৭ মে ২০১২ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০১১।  "India's own Air Force One takes to the skies"। The Hindu। ১ এপ্রিল ২০০৯। ২৬ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১১।  "VVIPs get their special jets"। ২১ সেপ্টেম্বর ২০০৫। সংগ্রহের তারিখ ৮ এপ্রিল ২০১১।
খালেদা পান্না

খালেদা পান্না (মৃত্যু: ৭ নভেম্বর ২০২০) ছিলেন বাংলাদেশ জাতীয়তাবাদী দলের একজন রাজনীতিবিদ ও আইনজীবী। তিনি সংরক্ষিত মহিলা আসনের সংসদ সদস্য ছিলেন। খালেদা পান্না একজন আইনজীবী। তিনি ষষ্ঠ জাতীয় সংসদে মহিলা আসন-১৪ হতে এবং অষ্টম জাতীয় সংসদের মহিলা আসন ০৪ থেকে মনোনীত সংসদ সদস্য ছিলেন। খালেদা পান্না ২০২০ সালের ৭ নভেম্বর ৬৭ বছর বয়সে ঢাকার বঙ্গবন্ধু শেখ মুজিব মেডিক্যাল বিশ্ববিদ্যালয় হাসপাতালে ইন্তেকাল করেন। তার নামাজে জানাজা টাঙ্গাইল কেন্দ্রীয় জামে মসজিদে অনুষ্ঠিত হয় এবং টাঙ্গাইল কেন্দ্রীয় গোরস্থানে তাকে দাফন করা হয়। "টাঙ্গাইলের সংরক্ষিত আসনের সাবেক এমপি খালেদা পান্নার ইন্তেকাল"। দৈনিক নয়া দিগন্ত। ৮ নভেম্বর ২০২০। সংগ্রহের তারিখ ২৭ মে ২০২৩।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "Thirty-six MPs in women reserved seats unofficially declared elected"। bdnews24.com। সংগ্রহের তারিখ ২০২০-১০-০১।  "খালেদার মুক্তির দাবিতে মহাসমাবেশের ঘোষণা আইনজীবীদের"। Daily Nayadiganta। সংগ্রহের তারিখ ২০২০-১০-০২।  "The Daily Star Web Edition Vol. 5 Num 454"। archive.thedailystar.net। ২০২২-০৭-১৮ তারিখে মূল থেকে আর্কাইভ করা। সংগ্রহের তারিখ ২০২০-১০-০১।
ফেরদাউস আক্তার ওয়াহিদা

ফেরদাউস আক্তার ওয়াহিদা বাংলাদেশ জাতীয়তাবাদী দলের রাজনীতিবিদ ও আইনজীবী যিনি সংরক্ষিত মহিলা আসনের সাবেক সংসদ সদস্য। ফেরদাউস আক্তার ওয়াহিদা একজন আইনজীবী ও বাংলাদেশ জাতীয়তাবাদী দলের কেন্দ্রীয় নির্বাহী কমিটির সদস্য। তিনি অষ্টম জাতীয় সংসদের মহিলা আসন ০৫ থেকে মনোনীত সংসদ সদস্য ছিলেন। "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "Thirty-six MPs in women reserved seats unofficially declared elected"। bdnews24.com। সংগ্রহের তারিখ ২০২০-১০-০১।  "সরকারের পদত্যাগই সুষ্ঠু নির্বাচনের গ্যারান্টি : বিএনপি | বাংলাদেশ প্রতিদিন"। Bangladesh Pratidin (ইংরেজি ভাষায়)। সংগ্রহের তারিখ ২০২০-১০-০২।  "The Daily Star Web Edition Vol. 5 Num 454"। archive.thedailystar.net। ২০২২-০৭-১৮ তারিখে মূল থেকে আর্কাইভ করা। সংগ্রহের তারিখ ২০২০-১০-০১।
রিনা পারভীন

রিনা পারভীন বাংলাদেশ জাতীয়তাবাদী দলের রাজনীতিবিদ ও আইনজীবী যিনি সংরক্ষিত মহিলা আসনের সাবেক সংসদ সদস্য। রিনা পারভীন একজন আইনজীবী। তিনি অষ্টম জাতীয় সংসদের মহিলা আসন ০৭ থেকে মনোনীত সংসদ সদস্য ছিলেন। "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "Thirty-six MPs in women reserved seats unofficially declared elected"। bdnews24.com। সংগ্রহের তারিখ ২০২০-১০-০১।  "The Daily Star Web Edition Vol. 5 Num 454"। archive.thedailystar.net। ২০২২-০৭-১৮ তারিখে মূল থেকে আর্কাইভ করা। সংগ্রহের তারিখ ২০২০-১০-০১।
বিলকিস আক্তার জাহান শিরিন

বিলকিস আক্তার জাহান শিরিন বাংলাদেশের বরিশাল জেলার রাজনীতিবিদ ও আইনজীবী যিনি সংরক্ষিত মহিলা আসনের সাবেক সংসদ সদস্য। বিলকিস আক্তার জাহান শিরিন বরিশাল জেলায় জন্মগ্রহণ করেন। তার পিতা আইনজীবী মৃত নাসির আহমেদ ও মাতা জাহানারা বেগমের ছয় সন্তানের মধ্যে তিনি দ্বিতীয়। তিনি বরিশাল সরকারী বালিকা উচ্চ বিদ্যালয় থেকে এসএসসি, সরকারী মহিলা কলেজ থেকে এইচএসসি, ব্রজমোহন কলেজ থেকে সম্মান ও মাস্টার্স, বরিশাল ল'কলেজ থেকে এলএলবি ডিগ্রী অর্জন করেন। বিলকিস আক্তার জাহান শিরিন একজন আইনজীবী। কর্মজীবনের শুরুতে তিনি বরিশাল সিটি কলেজে রাষ্ট্রবিজ্ঞান বিভাগে ১০ বছর অধ্যাপনা করেন। বিলকিস আক্তার জাহান শিরিন বিএনপির কেন্দ্রীয় নির্বাহী কমিটির বরিশাল বিভাগীয় সাংগঠনিক সম্পাদক। ১৯৮৪ সালে ব্রজমোহন কলেজে রাজনীতিতে যোগ দিয়ে ১৯৮৫ সালে বাংলাদেশ জাতীয়তাবাদী ছাত্রদলে যুক্ত হন। ১৯৮৭ সালে বিএম কলেজ ছাত্র সংসদ নির্বাচনে ছাত্রী বিষয়ক সম্পাদক নির্বাচিত হন। ১৯৯০ সালে বিএম কলেজ ছাত্র সংসদের এজিএস নির্বাচিত হন। ১৯৯১ সালে বরিশাল জেলা ছাত্রদলের সহসভাপতি নির্বাচিত হন। ১৯৯৬ সালে বরিশাল জেলা মহিলা দলের সাধারণ সম্পাদক হন। একই সাথে ১৯৯৬ সালে তিনি বরিশাল জেলা বিএনপির শিক্ষা বিষয়ক সম্পাদক এবং ১৯৯৭ সালে মহিলা দলের কেন্দ্রীয় কমিটির সদস্য মনোনীত হন। ২০০০ সালে বরিশাল মহানগর মহিলা দলের সাধারণ সম্পাদক, ২০০৩ সালে জাতীয়তাবাদী মহিলা দলের কেন্দ্রীয় সাংগঠনিক সম্পাদক, ২০০৯ সালে বিএনপির বরিশাল মহানগরের যুগ্ম আহ্বায়ক, ২০১০ সালে মহিলা দলের কেন্দ্রীয় কমিটির যুগ্ম সাধারণ সম্পাদক এবং একই বছর বিএনপির জাতীয় নির্বাহী কমিটির সদস্য পদ লাভ করেন তিনি। ২০১১ সালে বিএনপির বরিশাল জেলা শাখার সাধারণ সম্পাদক হিসেবে দায়িত্ব পালন করেন। ২০০১ থেকে ২০০৬ সাল পর্যন্ত বাংলাদেশ জাতীয় মহিলা সংস্থার চেয়ারম্যান ছিলেন। তিনি অষ্টম জাতীয় সংসদের মহিলা আসন ০৬ থেকে মনোনীত সংসদ সদস্য ছিলেন। "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "Thirty-six MPs in women reserved seats unofficially declared elected"। bdnews24.com। সংগ্রহের তারিখ ২০২০-১০-০১।  "গৌরনদীতে বিএনপি নেত্রী শিরিনকে ফুলেল শুভেচ্ছা ও অভিনন্দন"। The Daily Sangram। সংগ্রহের তারিখ ২০২০-১০-০২।  "The Daily Star Web Edition Vol. 5 Num 454"। archive.thedailystar.net। ২০২২-০৭-১৮ তারিখে মূল থেকে আর্কাইভ করা। সংগ্রহের তারিখ ২০২০-১০-০১।
দ্বাদশ শিব মন্দির, নবদ্বীপ

দ্বাদশ শিব মন্দির পশ্চিমবঙ্গের নদিয়া জেলার নবদ্বীপে অবস্থিত একটি প্রাচীন শিবমন্দির। ১৮৩৫ খ্রিস্টাব্দে গুরুদাস দাস প্রতিষ্ঠিত এই আটচালা শিল্পরীতির মন্দির বাংলার মন্দির স্থাপত্যের একটি অন্যতম উদাহরণ। ২০১৯ খ্রিস্টাব্দে পশ্চিমবঙ্গ সরকার হেরিটেজ কমিশন কর্তৃক নবদ্বীপের এই মন্দির বাংলার হেরিটেজ মন্দির হিসেবে ঘোষিত হয়। ১৭৫৭ শকাব্দ অর্থাৎ ১৮৩৫ খ্রিস্টাব্দে নবদ্বীপের কাংস ব্যবসায়ী গুরুদাস দাস ভাগীরথী তীরে ২৫ ফুট উচ্চতা বিশিষ্ট বাংলার মন্দির স্থাপত্যের চালা শিল্পরীতির ১২ টি আটচালা মন্দির প্রতিষ্ঠা করেন। বারোটি মন্দির নিয়ে গঠিত মন্দিরসমূহ দ্বাদশ শিব মন্দির হিসেবে পরিচিত। মন্দিরসমূহের দেওয়াল ফুল-লতাপাতার সুসজ্জিত কারুকার্যে সমন্বিত ছিল। মন্দিরগাত্রের একটি প্রতিষ্ঠালিপিতে লেখা ছিল- তবে বর্তমানে এই শিলালিপি অবশিষ্ট নেই। রায়, মোহিত (১৯৭৫)। বন্দ্যোপাধ্যায়, অমিয়কুমার; দাশ, সুধীররঞ্জন, সম্পাদকগণ। নদীয়া জেলার পুরাকীর্তি। কলকাতা: পুর্ত (পুরাতত্ত্ব) বিভাগ, পশ্চিমবঙ্গ সরকার। পৃষ্ঠা ৪৫–৪৬।  "WEST BENGAL HERITAGE COMMISSION, Report July 2019" (পিডিএফ)। West Bengal Heritage Commission, Government of West Bengal। পৃষ্ঠা 2। ২ অক্টোবর ২০২০ তারিখে মূল (PDF) থেকে আর্কাইভ করা। সংগ্রহের তারিখ ২ অক্টোবর ২০২০।  চন্দ, ভোলানাথ (১৮৬৯)। The Travels of a Hindoo to Various Parts of Bengal and Upper India (ইংরেজি ভাষায়)। ১ খণ্ড। London: N. Trübner & Co., Paternoster Row। পৃষ্ঠা ৩৮।  রাঢ়ি, কান্তিচন্দ্র (১৯৩৭)। নবদ্বীপ মহিমা: নবদ্বীপের প্রাচীন ও আধুনিক বিবরণ।  মন্ডল, মৃত্যঞ্জয় (২০১৩)। নবদ্বীপের ইতিবৃত্ত। পৃষ্ঠা ৩৩২।
পম্পেই

পম্পেই নগরী (লাতিন: Pompeii, ইতালীয়: Pompei) হল একটি ধ্বংসপ্রাপ্ত রোমান ছোট নগর বা শহর; ইতালির কাম্পানিয়া অঞ্চলের আধুনিক নেপলসের (নাপোলি) কাছে পম্পেই ইউনিয়নে এর অবস্থান। ৭৯ খ্রিস্টাব্দে ভিসুভিয়াস পর্বতে আগ্নেয়গিরির দুই দিনব্যাপী সর্বনাশা অগ্নুৎপাতে পম্পেই নগরী সম্পূর্ণভাবে পুড়ে ধ্বংস হয়ে গিয়েছিলো। ৬০ ফুট উঁচু ছাই এবং ঝামা পাথর এর নিচে শহরটি চাপা পড়ে যায়।[তথ্যসূত্র প্রয়োজন] এর ঠিক ১৭ বছর আগে, ৬২ খ্রিস্টাব্দেও একটি ভয়াবহ ভূকম্পনের ফলে কাম্পানিয়া অঞ্চলের ব্যাপক ক্ষয়ক্ষতি হয়। পম্পেই নগরী এবং পার্শ্ববর্তী হেরকুলেনিয়াম ও অন্যান্য শহরেও তার অভিঘাতে যথেষ্ট ক্ষয়ক্ষতি হয়েছিল। পম্পেই নগরীও এতে গুরুতরভাবে ক্ষতিগ্রস্ত হয়, কিন্তু সাথে সাথেই এর পুনর্নিমাণের কাজ শুরু করা হয়েছিল। ১৭ বছর পরে, যখন পুণর্নিমাণ কাজ একই গতিতে এগিয়ে যাচ্ছিলো (যদিও বাসস্থানগুলোকে তখনও অনেকাংশেই পুনরুদ্ধার করার দরকার ছিল), এই শহর এবং তার হতভাগ্য বাসিন্দারা প্রাচীন ইতিহাসের একটি অন্যতম দুর্ভাগ্যজনক প্রাকৃতিক বিপর্যয়ের শিকারে পরিণত হয়। কারলো দি বোরবোনে-এর আর্থিক সহায়তায় শহরটি ১৭৪৮ খ্রিস্টাব্দে পুনরায় মাটির নিচ থেকে আলোতে নিয়ে আসা হয়। বর্তমানে এটি বিশ্বের দ্বিতীয় প্রত্নত্তাত্ত্বিক অঞ্চল যা সর্বাপেক্ষা বেশি পরিদর্শন করা হয়েছে। পম্পেই নগরীর সাথে পার্শ্ববর্তী শহর হেরকুলেনিয়াম এবং অপলন্তেসকেও ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত করেছে। ২০০৮ খ্রিস্টাব্দে এই স্থানটিকে ২,২৫৩,৬৩৩ জন পরিদর্শন করেছিলেন। আজ, ইতালির সর্বাপেক্ষা জনপ্রিয় পর্যটন আকর্ষণের একটি হলো এই নগরী। পম্পেই ও হেরকুলেনিয়াম ছিল ইতালির দক্ষিণ-পশ্চিম উপকূলে আধুনিক নেপলস বা নাপোলি শহরের কাছে অবস্থিত দু'টি প্রাচীন রোমান শহর। ৭৯ খ্রিস্টাব্দে পার্শ্ববর্তী ভিসুভিয়াস পর্বতের অগ্নুৎপাতে শহরদু'টি সম্পূর্ণরূপে ধ্বংস হয়ে যায় ও প্রায় ৪ - ৬ মিটার আগ্নেয় ছাই'এর তলায় চাপা পড়ে। ষোড়শ শতাব্দীর শেষভাগে একটি খাল খননের সময়ে আর্কিটেক্ট দোমেনিকো ফনতানা এখানে বেশ কিছু প্রত্নতাত্ত্বিক নিদর্শন খুঁজে পান। তবে সেই সময়েও তাকে যথাযথ গুরুত্বপ্রদান করা হয়নি। পরবর্তীকালে পুনরায় খননকার্য চালিয়ে ১৭৩৮ সালে হেরকুলেনিয়াম ও ১৭৪৮ সালে পম্পেই নগরীর ধ্বংসাবশেষ পুনরাবিস্কৃত হয়। The dossier of the Italian Touring Club ওয়েব্যাক মেশিনে আর্কাইভকৃত ৯ এপ্রিল ২০১১ তারিখে, Dossier Museums 2009. Page-5. (ইতালীয়) Özgenel, Lalo, A Tale of Two Cities: In Search of Ancient Pompeii and Herculaneum, METU JFA 2008/1 (25:1), p1-25 ওয়েব্যাক মেশিনে আর্কাইভকৃত ৩০ সেপ্টেম্বর ২০১১ তারিখে পম্পেই-এর আনুষ্ঠানিক ওয়েবসাইট গুগল রাস্তা-দৃশ্যে পম্পেই পম্পেই ডিজিটাল মিডিয়া আর্কাইভ ফোরাম (creative commons-licensed photos, laser scans, panoramas), data from a University of Ferrara/CyArk research partnership.